CELEX: 32013R0255
Language: lv
Date: 2013-03-20 00:00:00
Title: Komisijas Regula (ES) Nr. 255/2013 ( 2013. gada 20. marts ), ar ko groza Eiropas Parlamenta un Padomes Regulas (EK) Nr. 1013/2006 par atkritumu sūtījumiem IC, VII un VIII pielikumu, lai tos pielāgotu zinātnes un tehnikas attīstībai  Dokuments attiecas uz EEZ

21.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 79/19
            
         KOMISIJAS REGULA (ES) Nr. 255/2013
   (2013. gada 20. marts),
   ar ko groza Eiropas Parlamenta un Padomes Regulas (EK) Nr. 1013/2006 par atkritumu sūtījumiem IC, VII un VIII pielikumu, lai tos pielāgotu zinātnes un tehnikas attīstībai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 14. jūnija Regulu (EK) Nr. 1013/2006 par atkritumu sūtījumiem (1) un jo īpaši tās 58. panta 1. punktu,
   tā kā:
   
               (1)
            
            
               Regulā (EK) Nr. 1013/2006 ir norādīts, kādos gadījumos uz minētās regulas IIIA vai IIIB pielikumā uzskaitītajiem atkritumu veidiem attiecas iepriekšējas rakstiskas paziņošanas un piekrišanas procedūra. Lai iesniegtu paziņojumu, ir jāaizpilda paziņojuma un pārvietošanas dokumenti, kuru veidlapas sniegtas minētās regulas IA un IB pielikumā. Regulas (EK) Nr. 1013/2006 IIIA, IIIB vai IVA pielikumā uzskaitītos atkritumu veidus var norādīt IA vai IB pielikuma 14. ailes vi) apakšpozīcijā “Citi (norādiet)”. Ir jāgroza minētās regulas IC pielikums, kurā sniegti īpaši norādījumi par IA vai IB pielikuma dokumentu aizpildīšanu, lai precizētu, kā šie atkritumu veidi būtu jānorāda IA vai IB pielikumā.
            
         
               (2)
            
            
               Regulā (EK) Nr. 1013/2006 ir arī norādīts, kādos gadījumos, ja plānots nosūtīt minētās regulas IIIA un IIIB pielikumā uzskaitīto veidu atkritumus, tiem jāpievieno minētās regulas VII pielikumā ietvertais dokuments. Tā kā VII pielikuma 10. ailē nav paredzēta iespēja norādīt IIIA un IIIB pielikumā uzskaitītos atkritumu veidus, VII pielikumā šos atkritumu veidus nav iespējams pienācīgi norādīt. Šo atkritumu veidu iekļaušana IIIA un IIIB pielikumā nozīmē, ka ir jāpaplašina VII pielikuma 10. ailē uzskaitītās iespējas.
            
         
               (3)
            
            
               Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu līgumslēdzēju pušu konferences desmitajā sanāksmē, kas noritēja no 2011. gada 17. līdz 21. oktobrim, tika pieņemtas tehniskās pamatnostādnes un vadlīniju dokumenti par atkritumu apsaimniekošanu videi nekaitīgā veidā. Pēc to pieņemšanas ir attiecīgi jāatjaunina Regulas (EK) Nr. 1013/2006 VIII pielikums.
            
         
               (4)
            
            
               Tādēļ būtu attiecīgi jāgroza Regula (EK) Nr. 1013/2006.
            
         
               (5)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar 39. pantu Eiropas Parlamenta un Padomes 2008. gada 19. novembra Direktīvā 2008/98/EK par atkritumiem un par dažu direktīvu atcelšanu (2),
            
         IR PIEŅĒMUSI ŠO REGULU.
   1. pants
   Regulu (EK) Nr. 1013/2006 groza šādi:
   
               1)
            
            
               IC pielikumu groza saskaņā ar šīs regulas I pielikumu;
            
         
               2)
            
            
               VII pielikumu aizstāj ar tekstu šīs regulas II pielikumā;
            
         
               3)
            
            
               VIII pielikumu aizstāj ar tekstu šīs regulas III pielikumā.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 20. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 190, 12.7.2006., 1. lpp.
   
      (2)  OV L 312, 22.11.2008., 3. lpp.
   
      I PIELIKUMS
      Regulas (EK) Nr. 1013/2006 IC pielikumu groza šādi:
      
                  a)
               
               
                  pielikuma 25. punkta c) apakšpunkta otro teikumu svītro;
               
            
                  b)
               
               
                  pielikuma 25. punkta d) apakšpunkta otro teikumu svītro;
               
            
                  c)
               
               
                  pielikuma 25. punkta e) apakšpunktā pievieno šādu daļu:
                  “Šādi kodi var būt iekļauti šīs regulas IIIA, IIIB vai IVA pielikumā. Šādā gadījumā pirms kodiem būtu jānorāda pielikuma numurs. Attiecībā uz IIIA pielikumu konkrētais IIIA pielikumā norādītais kods vai kodi attiecīgos gadījumos būtu jānorāda secīgi. Dažas Bāzeles Konvencijas pozīcijas – piemēram, B1100, B3010 un B3020 – ir attiecināmas tikai uz konkrētām atkritumu plūsmām, kā norādīts IIIA pielikumā.”
               
            
   
      II PIELIKUMS
      
         
            “VII PIELIKUMS
            
               ATKRITUMU SŪTĪJUMIEM PIEVIENOJAMĀ INFORMĀCIJA, KAS MINĒTA 3. PANTA 2. UN 4. PUNKTĀ
            
            
               
         
      
   
   
      III PIELIKUMS
      
         
            “VIII PIELIKUMS
            
               PAMATNOSTĀDNES PAR ATKRITUMU APSAIMNIEKOŠANU VIDEI NEKAITĪGĀ VEIDĀ (49. PANTS)
            
            
                        I.
                     
                     
                        Saskaņā ar Bāzeles Konvenciju pieņemtās pamatnostādnes un vadlīnijas
                        
                                    1.
                                 
                                 
                                    Tehniskās pamatnostādnes par biomedicīnisko un veselības aprūpes atkritumu apsaimniekošanu videi nekaitīgā veidā (Y1; Y3) (1)
                                    
                                 
                              
                                    2.
                                 
                                 
                                    Tehniskās pamatnostādnes par svina–skābes akumulatoru atkritumu apsaimniekošanu videi nekaitīgā veidā (1)
                                    
                                 
                              
                                    3.
                                 
                                 
                                    Tehniskās pamatnostādnes par pilnīgas vai daļējas kuģu demontāžas pārvaldību videi nekaitīgā veidā (1)
                                    
                                 
                              
                                    4.
                                 
                                 
                                    Tehniskās pamatnostādnes par metālu un metālu savienojumu (R4) pārstrādi/reģenerāciju videi nekaitīgā veidā (2)
                                    
                                 
                              
                                    5.
                                 
                                 
                                    Atjauninātās vispārējās tehniskās pamatnostādnes par tādu atkritumu apsaimniekošanu videi nekaitīgā veidā, kuri sastāv no noturīgiem organiskajiem piesārņotājiem (NOP), tos satur vai ir ar tiem piesārņoti (3)
                                    
                                 
                              
                                    6.
                                 
                                 
                                    Atjauninātās tehniskās pamatnostādnes par tādu atkritumu apsaimniekošanu videi nekaitīgā veidā, kuri sastāv no polihlorbifeniliem (PHB), polihlorterfeniliem (PHT) vai polibrombifeniliem (PBB), tos satur vai ir ar tiem piesārņoti (3)
                                    
                                 
                              
                                    7.
                                 
                                 
                                    Tehniskās pamatnostādnes par tādu atkritumu apsaimniekošanu videi nekaitīgā veidā, kuri sastāv no pesticīdiem aldrīna, hlordāna, dieldrīna, endrīna, heptahlora, heksahlorbenzola (HHB), mireksa vai toksafēna vai no HHB kā rūpnieciskas ķīmiskas vielas, tos satur vai ir ar tiem piesārņoti (3)
                                    
                                 
                              
                                    8.
                                 
                                 
                                    Tehniskās pamatnostādnes par tādu atkritumu apsaimniekošanu videi nekaitīgā veidā, kuri sastāv no 1,1,1-trihlor-2,2-bis-(4-hlorfenil)etāna (DDT), to satur vai ir ar to piesārņoti (3)
                                    
                                 
                              
                                    9.
                                 
                                 
                                    Tehniskās pamatnostādnes par tādu atkritumu apsaimniekošanu videi nekaitīgā veidā, kuri sastāv no nejauši radītiem polihlordibenzo-p-dioksīniem (PHDD), polihlordibenzofurāniem (PHDF), heksahlorbenzola (HHB) vai polihlorbifeniliem (PHB), tos satur vai ir ar tiem piesārņoti (3)
                                    
                                 
                              
                                    10.
                                 
                                 
                                    Tehniskās pamatnostādnes par lietotu pneimatisko riepu un pneimatisko riepu atkritumu apsaimniekošanu videi nekaitīgā veidā (4)
                                    
                                 
                              
                                    11.
                                 
                                 
                                    Tehniskās pamatnostādnes par tādu atkritumu apsaimniekošanu videi nekaitīgā veidā, kuri sastāv no elementārā dzīvsudraba, satur dzīvsudrabu vai ir piesārņoti ar dzīvsudrabu (4)
                                    
                                 
                              
                                    12.
                                 
                                 
                                    Tehniskās pamatnostādnes par bīstamo atkritumu līdzpārstrādi cementa krāsnīs videi nekaitīgā veidā (4)
                                    
                                 
                              
                                    13.
                                 
                                 
                                    Vadlīnijas par lietotu un nolietotu mobilo tālruņu apsaimniekošanu videi nekaitīgā veidā (4)
                                    
                                 
                              
                                    14.
                                 
                                 
                                    Vadlīnijas par lietota un nolietota datoraprīkojuma apsaimniekošanu videi nekaitīgā veidā, 1., 2., 4. un 5. iedaļa (4)
                                    
                                 
                              
                  
                        II.
                     
                     
                        ESAO pieņemtās pamatnostādnes
                        Tehniskās vadlīnijas par konkrētu atkritumu plūsmu apsaimniekošanu videi nekaitīgā veidā:
                        lietoti personālie datori un to lūžņi (5)
                        
                     
                  
                        III.
                     
                     
                        Starptautiskās Jūrniecības organizācijas (SJO) pieņemtās pamatnostādnes
                        Pamatnostādnes par kuģu pārstrādi (6)
                        
                     
                  
                        IV.
                     
                     
                        Starptautiskās Darba organizācijas (SDO) pieņemtās pamatnostādnes
                        Drošība un veselība kuģu demontāžas jomā. Pamatnostādnes Āzijas valstīm un Turcijai (7)”
                     
                  
      
      
         (1)  Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu līgumslēdzēju pušu konferences sestajā sanāksmē 2002. gada 9.–13. decembrī.
      
         (2)  Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu līgumslēdzēju pušu konferences septītajā sanāksmē 2004. gada 25.–29. oktobrī.
      
         (3)  Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu līgumslēdzēju pušu konferences astotajā sanāksmē no 2006. gada 27. novembra līdz 1. decembrim.
      
         (4)  Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu līgumslēdzēju pušu konferences septītajā sanāksmē 2011. gada 17.–21. oktobrī.
      
         (5)  Pieņēmusi ESAO Vides politikas komiteja 2003. gada februārī (dokuments ENV/EPOC/WGWPR(2001)3/FINAL).
      
         (6)  Rezolūcija A.962, ko pieņēma SJO Asambleja savā 23. kārtējā sesijā no 2003. gada 24. novembra līdz 5. decembrim.
      
         (7)  Publicēšanai apstiprinājusi SDO valde savā 289. sesijā 2004. gada 11.–26. martā.